I. El conseller de Medi Ambient ha tramès un Projecte de decret sobre el fons de gestió de residus.
El Projecte es dicta en desenvolupament i execució dels articles 48 i 51 de la Llei 6/1993 de residus de manera que el Dictamen d'aquesta Comissió Jurídica Assessora s'emet amb caràcter preceptiu segons determina l'article 3.1b) de la seva Llei reguladora.
El Govern està expressament facultat per la disposició final segona de la Llei de residus per a desenvolupar i executar les disposicions de la mateixa i és l'òrgan competent per a l'aprovació del Projecte normatiu elaborat que adoptarà la forma de decret.
El Projecte va acompanyat de la documentació legalment establerta segons es veu a l'expedient.
La preceptiva memòria justificativa i l'estudi econòmic donen succinta explicació de les mesures adoptades però cal objectar que ambdós documents són de confecció posterior a la tramitació del procediment d'elaboració -elaboració pausada ja que el procediment ha durat més de dos anys- i per aquesta raó la seva funció explicativa i motivadora no ha pogut ser desplegada amb plenitud respecte de tots els que han intervingut en el procediment.
Aquesta Comissió Jurídica Assessora ha d'insistir novament com ja ha fet en moltes ocasions (dictàmens 42/96 50/97 21/98 i 215/98) i recentment en la seva Memòria anual de 1998 en la necessitat que la memòria prevista a l'article 63.1 de la Llei 13/1989 ha d'acompanyar el Projecte durant la seva tramitació adaptant-se dinàmicament a les novetats que derivin de la pròpia tramitació.
És d'assenyalar la incorporació a l'expedient de la resposta donada per la Junta de Residus a un qüestionari per a disposicions normatives que acomplert amb rigor pot constituir un instrument vàlid per a reforçar la qualitat i l'oportunitat de les disposicions reglamentàries.
El Projecte s'ha sotmès a informació pública d'acord amb l'article 64 de la Llei 13/1989 i la participació de les entitats locals que es troben especialment afectades per raó del contingut de la disposició ha tingut lloc orgànicament a través de la Comissió de Govern Local i procedimentalment amb l'emissió de sengles informes de l'ACM la FMC i l'EMSHR.
Les seves al·legacions han estat contestades i en part recollides en la versió definitiva del Projecte.
Pel que fa al contingut el Projecte consta d'un preàmbul onze articles i una disposició final.
En ells es configura el fons com un instrument de la cooperació econòmica a les obres i serveis de la competència dels ens locals en la matèria de gestió de residus.
En això s'ajusta a l'article 48 de la Llei de residus que emmarca el Fons dintre de la legislació reguladora de la cooperació econòmica de la Generalitat en inversions en obres i serveis de competència dels ens locals de Catalunya que contenen les lleis d'organització territorial i que es concreten al voltant del Pla Director d'Inversions Locals de Catalunya (article 169 i següents LMRLC).
El Projecte incorpora les necessitats lligades a innovacions produïdes posteriorment a la Llei de residus i concretament per la Llei estatal 11/1997 de 24 d'abril d'envasos i residus d'envasos.
En aquest sentit l'article 2 del Projecte estableix que el fons es destinarà a finançar d'una banda operacions de gestió de residus municipals i assimilables; i d'altra banda operacions de gestió d'envasos que duguin a terme els ens locals segons la Llei 11/97.
Correlativament l'article 3 en establir els recursos dels quals es podrà nodrir el fons incorpora a la lletra h) "les aportacions provinents dels sistemes que s'estableixen per la gestió de residus d'envasos" i d'altres que es desenvolupin en el futur ajustant-se per la resta al que disposa l'article 50.2 de la Llei de residus.
Aquesta integració en el mateix fons de gestió de residus dels recursos i de les finalitats pròpies de la gestió d'envasos i residus d'envasos ha estat discutida per la FMC al llarg de la tramitació del Projecte.
En efecte l'article 10.2 de la Llei 11/97 estableix uns mecanismes de finançament finalistes que han d'anar destinats específicament a les actuacions referides a envasos i residus d'envasos de manera que no es podrien confondre els seus recursos específics amb els que es destinen a altres actuacions distintes.
Aquesta observació va ser contestada per la Junta de Residus en el sentit d'entendre que no quedava afectat el seu caràcter finalista atès que en establir-se sistemes integrats de gestió de residus a partir del Programa de Gestió de Residus Municipals la responsabilitat correspon igualment a la Generalitat.
La Junta de Residus en un ulterior informe reitera que el que ha de garantir la comunitat autònoma als ens locals és la compensació pel sobrecost que resulti entre la recollida ordinària i la selectiva i que el que realment s'incorpora al Fons és el diferencial o ròssec que resulti del que efectivament aportin els sistemes integrats de gestió i les quantitats abonades als ens locals per a compensar-los del cost addicional.
A la vista d'aquesta precisió l'informe dels serveis jurídics del Departament de Medi Ambient proposa una modificació de l'apartat g) de l'article 3 del Projecte que concreti que els romanents i altres ròssecs incloguin els provinents dels sistemes que s'estableixen per la gestió dels residus municipals modificació que aquesta Comissió Jurídica Assessora no creu inconvenient.
V. L'anterior suggeriment però no és suficient per descartar tots els dubtes que planteja la concurrència del fons amb els instruments econòmics derivats de la legislació d'envasos i residus d'envasos.
En el preàmbul del Projecte de decret s'expressa en efecte que la Llei 11/97 d'envasos i residus d'envasos estableix la necessitat de garantir el finançament suficient per als ens locals pels costos addicionals que en el seu cas hagin de suportar però aquesta garantia no queda reflectida de manera expressa i inequívoca a la part normativa del text.
Aquesta Comissió Jurídica Assessora entén que per tal de garantir millor l'efectiva satisfacció de les específiques necessitats a les quals van destinats els recursos provinents dels sistemes integrats de gestió de residus d'envasos és convenient incorporar un precepte en aquest sentit establint que "en tot cas queda assegurat el finançament dels costos addicionals que en cada cas hagin efectivament de suportar els ens locals en aplicació de la Llei 11/97 de 24 d'abril".
Un precepte d'aquest tenor o similar que s'ajusta al que disposen els articles 9.3 i 10.2 de la dita Llei d'envasos podria figurar com a article 2.4 del decret projectat en regular l'objecte de finançament o bé com a article 7.3 en establir els criteris d'adjudicació.
Un cop considerades les observacions que s'han formulat es pot elevar al Govern per a la seva aprovació el Projecte de decret del fons de gestió de residus.